HÍRHATÁR ONLINE - Letartóztatták és nagy erőkkel elvitték otthonából a házi őrizetes Budaházyt
Tegnap este fél hat körül előzetes letartóztatásba helyezték Budaházy Györgyöt. Az első fokon 13 évre ítélt férfit a Nagy Ignác utcai bv-intézetbe szállították – értesült az mno.hu az első fokon 13 éves börtönbüntetésre ítélt férfi hozzátartozójától. Budaházy ügyvédje, Szikinger István szerint érthetetlen a bíróság döntése.
A család az MNO-nak arról számolt be, hogy a hatóságok igen nagy erővel vonultak ki Budaházyék házához. Az épületből elvitték, a Nagy Ignác utcai büntetés-végrehajtási intézetbe szállítják.
Budaházy korábban többször hangoztatta, hogy az ellene szeptemberben hozott ítélet nem jogerős, az ártatlanság vélelme most is megilleti őt és társait.
A vád szerint a Budaházy György által létrehozott Magyarok Nyilai elnevezésű szervezet a szocialista-szabad demokrata kormányzás idején, 2007 és 2009 között erőszakosan próbált beavatkozni a hazai politikába. Próbálták megakadályozni az egészségügyi törvény elfogadását, majd Gyurcsány Ferenc lemondása után Bajnai Gordon kormányalakítását.